INSET แนวโน้มรายได้ปี 63 แข็งแกร่ง
คุณค่าบริษัท เป็นอีกหนึ่งหุ้นที่น่าจับตาสำหรับผู้เกี่ยว …
8 ก.พ. 2563

คุณค่าบริษัท
เป็นอีกหนึ่งหุ้นที่น่าจับตาสำหรับผู้เกี่ยวข้องกับสัญญาณคลื่น 5G นั่นคือ บริษัท อินฟราเซท จำกัด (มหาชน) หรือ INSET หนึ่งในผู้ดำเนินงานเสาโทรคมนาคม งาน Upgrade อุปกรณ์ งานสายเคเบิล และงานดาต้าเซ็นเตอร์
น่าจับตาอย่างไร !? เพราะงานที่ทาง INSET ทำล้วนเป็นงานที่เกี่ยวกับรอบการลงทุนคลื่น 5G ทั้งสิ้น…
เนื่องจากผู้เข้าประมูล 5G ได้ยื่นซอง 5 เจ้าไปเป็นที่เรียบร้อยแล้ว เมื่อวันที่ 4 ก.พ. 2563 ที่ผ่านมา แล้วรอรอบการประมูล 5G ในวันที่ 16 ก.พ. 2563 โดยเชื่อว่าจะเป็นจุดเริ่มต้นของรอบการลงทุน 5G ในประเทศไทย
แล้วมีผลอย่างไรต่อ INSET ?…ก็จะนำไปสู่โอกาสเติบโตรอบใหม่ของ INSET นั่นเอง…เพราะความเป็นไปได้สูงว่าทาง INSET จะได้คว้างานตั้งเสาสัญญาณ
เนื่องด้วยในแง่ศักยภาพของ INSET มีความพร้อมฐานทุนและประวัติการทำงานที่เยี่ยมยอด โดยฐานทุน INSET แข็งแกร่ง  หลังเข้าตลาดสำเร็จ เป็น net cash company ด้วยเงินสดในมือกว่า 300 ล้านบาท พร้อมกับมีประวัติการทำงานกับกลุ่ม CP TRUE และ CAT
นอกเหนือจากการคาดการณ์ว่าจะได้งานจากคลื่น 5G แล้ว ทาง INSET ถือว่ายังมีจุดแข็งอยู่ นั่นก็คือ Backlog ที่จะยังคงรับรู้ได้อีก 1-2 ปีข้างหน้า !
โดย ณ สิ้นไตรมาส 3 ปี 2562 ที่ผ่านมาทาง INSET มี Backlog ในมือราว 2,700 ล้านบาท แต่น่าจะรับรู้เป็นรายได้ในช่วงไตรมาส 4 ปี 2562 ราว 200 ล้านบาท แล้วก็อาจทำให้เหลือ Backlog อีกราว 2,500 ล้านบาท จะไปรับรู้รายได้ในปีถัดไป อย่างปี 2563 คาดว่าอาจรับรู้รายได้ราว 800 ล้านบาท
ส่วนโครงการ Google Station ซึ่งเป็นโครงการชูโรงของ INSET ซึ่งเพิ่มรายได้ประจำ ล่าสุดบริษัทเริ่มติดตั้งไปได้แล้วราว 160 จุด จากเป้าหมาย 300 จุดในช่วงไตรมาส 1 ปี 2563 และคาดว่าจะไปถึงระดับ 5,000 จุดในปี 2563
สำหรับการเริ่มติดตั้งโครงการ Google Station แล้วในไตรมาส 1 ปี 2563 สะท้อนให้เห็นว่าทาง INSET เริ่มมีรายได้ใหม่เข้ามาตั้งแต่ต้นปี 2563 แม้ว่ารายได้ในปีแรกยังไม่มีนัยสำคัญ  แต่เป็นการลดรายได้ที่พึ่งพิงงานประมูลในระยะยาว
ดูทิศทางแล้วคาดว่าผลประกอบการปี 2563 ของ INSET ยังเติบโตต่อเนื่อง !!!
ขณะที่ทางด้านนักวิเคราะห์ บล.โกลเบล็ก แนะนำ “ซื้อ” อิงราคาเหมาะสม ณ สิ้นปี 2563 อยู่ที่ 3.26 บาทต่อหุ้น
…
ผู้ถือหุ้นรายใหญ่
รายชื่อกรรมการ